Kohberg Bakery Group A/S tilbagekalder flere af deres brød, efter der er fundet metalspåner, der kan skade både tænder og mund.

Søndag aften tilbagekalder Kohberg Bakery Group A/S flere af deres brød, da der er risiko for, at de kan indeholde metalspåner. Det drejer sig om Kohberg Stenovnsbagt Hvede Ciabatta, Kohberg Stenovnsbagt Fuldkorns Ciabatta, REMA 1000 Stenovnsbagte Ciabatta Stykker, Kohberg Antons Grødboller , som nu bliver tilbagekaldt. Metalspånerne kan give skade på tænder, i munden og i svælget. Det er ifølge Kohberg en teknisk fejl, som er årsagen til metalspånerne. Fejlen er fundet, og er blevet udbedret. Kohberg råder forbrugerne til, at smide bollerne ud eller at aflevere dem til den butik, hvor brødet er købt. De tilbagekaldte boller med metalspåner er: Kohberg Stenovnsbagt Hvede Ciabatta Nettovægt: 420 g Bedst før: alle datoer til og med 18.03.2018 EAN stregkode: 5701246 106901 Solgt i: Alle dagligvarebutikker i Danmark Kohberg Stenovnsbagt Fuldkorns Ciabatta Nettovægt: 420 g Bedst før: alle datoer til og med 18.03.2018 EAN stregkode: 5701246 106918 Solgt i: Alle dagligvarebutikker i Danmark REMA 1000 Stenovnsbagte Ciabatta Stykker Nettovægt: 420 g Bedst før: alle datoer til og med 18.03.2018 EAN stregkode: 5705830 007360 Solgt i: REMA 1000 i hele landet Kohberg Antons Grødboller Nettovægt: 450 g Bedst før: alle datoer til og med 18.03.2018 EAN stregkode: 5701246 005662 Solgt i: Alle dagligvarebutikker i Danmark